open-index/open-wikipedia-markdown huggingface dataset:
கர்பகோசதாது

[thumb|right|228px|கர்பகோசாதாது மண்டலத்தின் மையப்ப்பகுதி. [வைரோசனர்|வைரோசன புத்தரை நடுநாயகமாக கொண்டு, எட்டு புத்தர்களும் போதிசத்துவர்களும் சூழ்ந்து காணப்படுகின்றனர். (உச்சியில் இருந்து கடிகார முறையில்: அக்ஷோப்யர், சமந்தபத்திரர், ரத்தினசம்பவர், மஞ்சுஸ்ரீ, அமிதாபர், அவலோகிதேஷ்வரர், அமோகசித்தி, மைத்திரேயர்)]]

வஜ்ரயான பௌத்தத்தில், **கர்பகோசதாது** (சமஸ்கிருதம்: गर्भकोस-धातु; ஜப்பானியம்: 胎蔵界 *டைஸோகை*) அல்லது **கர்ப மண்டலம்** என்பது ஐந்து வித்யாராஜாக்கள் வசிக்கும் மண்டலம் ஆகும். 

கர்மகோசதாதுவை குறித்த விவரங்கள் மகாவைரோசன சூத்திரத்தில் காணப்படுகிறது. இந்த மண்டலத்தின் பெயர் மகாவைரோசன சூத்திரத்தின் இரண்டாம் அதிகாரத்தில் இருந்து பெறப்படுகிறது. அதில் மஹாவைரோசனர் இந்த மண்டலத்தின் ரகசிய போதனைகளை வஜ்ரசத்துவருக்கு தன்னுடைய *காருண்ய கர்பத்தில்* இருந்து உபதேசித்ததாக கூறப்பட்டுள்ளது. . 

அனைத்து மண்டலங்களுள் கர்பகோசதாதுவும், வஜ்ரதாதுவும் மிகவும் புகழ்பெற்றவை. இவ்விரு மண்டலங்களும் இணைந்து இரு பிரிவு மண்டலம் என்ற ஒன்றை உருவாக்குகின்றன. கர்பகோசதாதுவும் வஜ்ரதாதுவும் இணைந்து ஷிங்கோன் பௌத்த சடங்கான அபிஷேகத்தில் மிகவும் முக்கியத்துவம் வாய்ந்தவையாக உள்ளன. பாரம்பரிய ஷிங்கோன் பௌத்த அறைகளும், இந்த கர்ப மண்டலத்தின் படம் கிழக்கு சுவரின் மாட்டப்படுகிறது. இது மஹாவைரோசன புத்தரின் போதியின் இளைய நிலையை குறிப்பதாக கருதப்படுகிறது.  அதே நேரத்தில் வஜ்ரதாதுவின் படம் மேற்கு சுவரின் மாட்டப்படுகிறது. இது வைரோசனரின் இறுதி நிலையை குறிப்பதாகும்

## மேற்கோள்கள்



பகுப்பு:பௌத்த மெய்யியல்
வஜ்ரதாது

வஜ்ரயான பௌத்தத்தில் *வஜ்ரதாது* (சமஸ்கிருதம்:*वज्रधातु*, ஜப்  *kongōkai*) என்பது ஐந்து தியானி புத்தர்கள் வசிக்கும் ஒரு மண்டலம் ஆகும். இந்த மண்டலம் வஜ்ரசேகர சூத்திரம் என்ற மறைபொருள்(Esoteric) பௌத்த சூத்திரத்தை அடிப்படையாகக் கொண்டு எழுந்தது ஆகும்.

அனைத்து மண்டலங்களுள் கர்பகோசதாதுவும், வஜ்ரதாதுவும் மிகவும் புகழ்பெற்றவை. இவ்விரு  மண்டலங்களும் இணைந்து இரு பிரிவு மண்டலம் என்ற ஒன்றை உருவாக்குகின்றன. கர்பகோசதாதுவும் வஜ்ரதாதுவும்  இணைந்து ஷிங்கோன் பௌத்த சடங்கான அபிஷேகத்தில் மிகவும் முக்கியத்துவம் வாய்ந்தவையாக உள்ளன. பாரம்பரிய ஷிங்கோன் பௌத்த அறைகளும், இந்த கர்ப மண்டலத்தின் படம் கிழக்கு சுவரின் மாட்டப்படுகிறது. இது  மஹாவைரோசன புத்தரின் போதியின் இளைய நிலையை குறிப்பதாக கருதப்படுகிறது. அதே நேரத்தில் வஜ்ரதாதுவின் படம் மேற்கு சுவரின் மாட்டப்படுகிறது. இது வைரோசனரின் இறுதி நிலையை குறிப்பதாகும்

## மேற்கோள்கள்



## இவற்றையும் காண்க
*கர்பகோசதாது
*மண்டலம்

பகுப்பு:பௌத்த மெய்யியல்
பட்டுக்கோட்டை விஸ்வநாதன்

**பட்டுக்கோட்டை விஸ்வநாதன்** அவர்கள் இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  பட்டுக்கோட்டை வட்டத்தில் இருக்கும்  பன்னைவயல்,  என்னும் ஊரில் பிறந்தார். ம.தி.மு.க  தணிக்கைக்குழு உறுப்பினராக  இருந்த அவர்,வைகோ அவர்களின் நம்பிக்கைக்குரிய தளபதியாக விளங்கினர்.பட்டுக்கோட்டை நகரசபைக்கு இரண்டு முறை தலைவராக பொறுப்பேற்ற இவர், பல நல்ல திட்டங்களை செயல்படுத்தினார். ஒருமுறை இவரின் வேட்புமனு தள்ளுபடி செய்யப்பட்டதால் இவரின் துணைவியார் ஜெயபாரதி விஸ்வநாதனை நிற்கவைத்து நகரசபை தலைவராக வெற்றிபெறவைத்தார்.

மதிமுக பிரிவிற்குமுன் திமுகவின் முக்கியநபராக இருந்த இவர், இதனைத்தொடர்ந்து திமுகவில் இருந்து விலக்கி வைக்கப்பட்டார். பின்னர் நீதிமன்றத்தில் இக்குற்றச்சாட்டு தள்ளிவைக்கப்பட்டது. மதிமுக, திமுகவில் இருந்து பிரிந்தபோது இவரும் மதிமுகவில் இணைந்தார். 2006ஆம் ஆண்டு நடைபெற்ற சட்டமன்றத் தேர்தலில் மதிமுகவின் சார்பில் இவர் பட்டுக்கோட்டை (சட்டமன்றத் தொகுதி)யில் போட்டியிட்டு இரண்டாவது இடத்தைப் பெற்று தோல்வியடைந்தார். 16-07-2007 அன்று காலமானார்.

பகுப்பு:2007 இறப்புகள்
பகுப்பு:தஞ்சாவூர் மாவட்ட மக்கள்
இரு பிரிவு மண்டலம்

**இரு பிரிவு மண்டலம்** (ஜப். 両界曼荼羅 *Ryōkai mandara*) என்பது  ஐந்து வித்யாராஜாக்களின் கர்பகோசதாதுவையும் ஐந்து தியானி புத்தரிகளின் வஜ்ரதாதுவையும் உள்ளடக்கிய ஒரு மண்டலம் ஆகும். இந்த மண்டலத்தில் சுமார் 414 பௌத்த தேவதாமூர்த்திகள் உள்ளதாக கருதப்படுகிறது. 

வஜ்ரதாது புத்தரின் மாறாத பிரபஞ்சத்தன்மையையும், கர்பகோசதாது புத்தரின் வீரியம் நிறைந்த செயல்பாட்டுடன் கூடிய தன்மையையும் குறிக்கிறது. எனவே மகாயான பௌத்தத்தில் இந்த இரு மண்டலங்களும் தர்மத்தை முழுவதுமாக குறிப்பதாக கருதப்படுகிறது. இவையே வஜ்ரயான பௌத்தத்தின் கருவாகவும் விளங்குகிறது. ஜப்பானிய ஷிங்கோன் பௌத்தத்தில் இந்த மண்டலத்தின் படங்கள் சுவரில் மாட்டப்படுகின்றன. 

பகுப்பு:பௌத்த மெய்யியல்
போச்புரி

**போச்புரி** [போச்புரி : **𑂦𑂷𑂔𑂣𑂳𑂩𑂲 𑂦𑂰𑂭𑂰** ]  ஒரு வட இந்திய மொழி. இது மேற்கு பீகார், வட மேற்கு சார்கண்ட், உத்தரபிரதேசத்தின் பூர்வாஞ்சல் பகுதி அதற்கு அண்டிய நேப்பாள நாட்டின் சில பகுதிகளிலும் பேசப்படுகிறது. இது தனி மொழியா அல்லது இந்தியின் வட்டார வழக்கா என்பது தொடர்பாக கருத்துவேறுபாடுகள் உண்டு. இந்திய அரசு இந்த மொழியை இந்தி மொழியின் வட்டார வழக்கு என்றே கருதுகிறது. இந்த மொழியில் ஒரு சில திரைப்படங்களும் உண்டு.

## பேசுவோர் எண்ணிக்கை
டைம்சு ஆவ் இந்தியா நாளிதழில் வெளியான கட்டுரையில் குறித்துள்ளபடி உத்தரப் பிரதேசத்தில் ஏறத்தாழ 70 மில்லியன் மக்களும், பீகாரில் மேலும் ஒரு 80 மில்லியன் மக்களும் போச்புரி மொழியைத் தங்கள் முதல் அல்லது இரண்டாவது மொழியாகப் பேசுகின்றனர். பீகார் மற்றும் பூவாஞ்சல் பகுதிகளின் வெளியேயும் மேலும் 6 மில்லியன் மக்கள் போச்புரி மொழியைப் பேசுகின்றார்கள். இப்பகுதிகள்: நேப்பாளம், குறிப்பாக அங்கே பிர்குஞ்சுப் பகுதி, மோரீசியசு, பீச்சி (Fiji), சுரினாம், கயானா, உகாண்டா, சிங்கப்பூர், டிரினிடாட் மற்றும் டொபாகோ, செயின்ட் வின்சென்ட், கிரெனாடின், ஐக்கிய இராச்சியம், அமெரிக்கா ஆகியவை ஆகும். ஆகவே உலகம் முழுவதிலும், போச்புரி மொழி பேசுவோர் ஏறத்தாழ 150 மில்லியன் ஆகும். 
http://books.google.com.np/books?id=SylBHS8IJAUC&printsec=frontcover&dq=bhojpuri+speakers+government+of+india&hl=en

ஆனால் இந்தியாவின் ஏற்புபெற்ற 2001 ஆம் ஆண்டின் கணக்கெடுப்பின்படி, இந்தி மொழியின் வட்டாரக் கிளைமொழியாக (dialect), போச்புரி மொழி பேசுவோர் தொகை 33 மில்லியன் ஆகும்.

## மேற்கோள்களும் அடிக்குறிப்புகளும்

## வெளி இணைப்புகள்

பகுப்பு:இந்திய மொழிகள்
பகுப்பு:இந்திய-ஆரிய மொழிகள்
பகுப்பு:மொழி வகைகள் மற்றும் பாணிகள்
கொலம்பியா விண்ணோடம்

**கொலம்பியா விண்வெளி ஓடம்** (*Space Shuttle Columbia*) நாசாவின் ஒரு விண்கலம் ஆகும். இதுவே முதன் முதலில் விண்ணில் செலுத்தப்பட்ட விண்வெளி ஓடம் ஆகும். இந்த முதற் பயணம் STS-1 என்ற விண்கலத்தை ஏப்ரல் 12, 1981 இல் ஏற்றிச் சென்று ஏப்ரல் 14, 1981 இல் திரும்பியது. பெப்ரவரி 1, 2003 இல் கொலம்பியா தனது 28வது பயணத்தை வெற்றிகரமாக முடித்து பூமி திரும்புகையில் டெக்சாசுக்கு மேலே வெடித்துச் சிதறியதில் அதில் பயணம் செய்த கல்பனா சாவ்லா என்ற இந்திய பெண் உட்பட அனைத்து ஏழு விண்வெளிவீரர்களும் கொல்லப்பட்டனர்.

## பயணங்கள்
கொலம்பியா விண்ணோடம் 28 தடவைகள் பயணித்தது. மொத்தம் 300.74 நாட்கள் விண்ணில் கழித்தது. 4,808 சுற்றுக்களை முடித்துக் கொண்டது. 125,204,911 மைல்கள் மொத்தமாகப் பயணித்தது.

## வெளி இணைப்புகள்
* Columbia launch on YouTube.com
* Maiden launch of Columbia  (Google Video)
* Columbia accident investigation board 

## மேற்கோள்கள்

பகுப்பு:விண்ணோடத் திட்டம்
திறிகுவே இலீ

**திறிகுவே லீ** (*Trygve Halvdan Lie*) (ஜூலை 16, 1896 – டிசம்பர் 30, 1968) என்பவர் நோர்வேயின் ஓர் அரசியல்வாதியாவார். 1946 முதல் 1952 வரையில் ஐக்கிய நாடுகள் அவையின் உறுப்பு நாடுகளால் முதன்முதலாகத் தெரிவு செய்யப்பட்ட பொதுச் செயலாளராக இவர் பதவி வகித்தார்.

## வெளி இணைப்புகள்
* Official U.N.S.G.biography
* Trygve Lie Gallery  in New York

பகுப்பு:நோர்வேயின் அரசியல்வாதிகள்
பகுப்பு:1896 பிறப்புகள்
பகுப்பு:1968 இறப்புகள்
பகுப்பு:ஐக்கிய நாடுகள் சபையின் பொதுச் செயலாளர்கள்
பிரதேச செயலாளர் பிரிவுகளின் பட்டியல் - வட மாகாணம், இலங்கை

இலங்கையின் வட மாகாணம், யாழ்ப்பாணம், கிளிநொச்சி, முல்லைத்தீவு, மன்னார், வவுனியா ஆகிய 5 மாவட்டங்களை உள்ளடக்கியுள்ளது. இவற்றில் மொத்தம் 30 **[[இலங்கையின் பிரதேச செயலகங்கள்|பிரதேச செயலாளர் பிரிவுகள்]]** அடங்கியுள்ளன. இவற்றுள் யாழ்ப்பாண மாவட்டத்தில் 14 பிரிவுகளும், கிளிநொச்சியில் 4 பிரிவுகளும், முல்லைத்தீவு, மன்னார் ஆகிய மாவட்டங்கள் ஒவ்வொன்றிலும் 5 பிரிவுகளும், வவுனியாவில் 4 பிரிவுகளும் உள்ளன. இவற்றின் பட்டியலைக் கீழே காணலாம்.

## யாழ்ப்பாண மாவட்டம்
thumb|400px|right|யாழ்மாவட்டப் பிரதேச செயலாளர் பிரிவுகள்
# ஊர்காவற்றுறை பிரதேச செயலாளர் பிரிவு
# சங்கானை பிரதேச செயலாளர் பிரிவு
# சண்டிலிப்பாய் பிரதேச செயலாளர் பிரிவு
# தெல்லிப்பழை பிரதேச செயலாளர் பிரிவு
# உடுவில் பிரதேச செயலாளர் பிரிவு
# கோப்பாய் பிரதேச செயலாளர் பிரிவு
# கரவெட்டி பிரதேச செயலாளர் பிரிவு
# மருதங்கேணி பிரதேச செயலாளர் பிரிவு
# பருத்தித்துறை பிரதேச செயலாளர் பிரிவு
# சாவகச்சேரி பிரதேச செயலாளர் பிரிவு
# நல்லூர் பிரதேச செயலாளர் பிரிவு
# யாழ்ப்பாணம் பிரதேச செயலாளர் பிரிவு
# வேலணை பிரதேச செயலாளர் பிரிவு
# நெடுந்தீவு பிரதேச செயலாளர் பிரிவு
# காரைநகர் பிரதேச செயலாளர் பிரிவு

## கிளிநொச்சி மாவட்டம்

# பச்சிலைப்பள்ளி பிரதேச செயலாளர் பிரிவு
# கண்டாவளை பிரதேச செயலாளர் பிரிவு
# கரைச்சி பிரதேச செயலாளர் பிரிவு
# பூநகரி பிரதேச செயலாளர் பிரிவு

## முல்லைத்தீவு மாவட்டம்

# துணுக்காய் பிரதேச செயலாளர் பிரிவு
# மாந்தை கிழக்கு பிரதேச செயலாளர் பிரிவு
# புதுக்குடியிருப்பு பிரதேச செயலாளர் பிரிவு
# ஒட்டுசுட்டான் பிரதேச செயலாளர் பிரிவு
# கரைதுறைப்பற்று பிரதேச செயலாளர் பிரிவு
# மணலாறு பிரதேச செயலாளர் பிரிவு

## மன்னார் மாவட்டம்

# மடு பிரதேச செயலாளர் பிரிவு
# மன்னார் நகரம் பிரதேச செயலாளர் பிரிவு
# மாந்தை மேற்கு பிரதேச செயலாளர் பிரிவு
# முசலி பிரதேச செயலாளர் பிரிவு
# நானாட்டான் பிரதேச செயலாளர் பிரிவு

## வவுனியா மாவட்டம்

# வவுனியா பிரதேச செயலாளர் பிரிவு
# வவுனியா வடக்கு பிரதேச செயலாளர் பிரிவு
# வவுனியா தெற்கு பிரதேச செயலாளர் பிரிவு
# வெங்கலச்செட்டிக்குளம் பிரதேச செயலாளர் பிரிவு

## இவற்றையும் பார்க்கவும்
* பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை

## மேற்கோள்கள்


பகுப்பு:வட மாகாணம், இலங்கை
பகுப்பு:இலங்கை தொடர்பான பட்டியல்கள்
பகுப்பு:இலங்கை பிரதேச செயலாளர் பிரிவுகளின் பட்டியல்கள்
வேலணை பிரதேச செயலாளர் பிரிவு

**வேலணை பிரதேச செயலாளர் பிரிவு** அல்லது **தீவுப்பகுதி தெற்கு பிரதேச செயலாளர் பிரிவு** இலங்கையின் வடக்கு மாவட்டமான யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் மேற்கில் அமைந்துள்ள தீவுகளில், நயினாதீவு, புங்குடுதீவு, மண்டைதீவு, சிறுத்தீவு, வேலணைத்தீவின் தென் பகுதி ஆகியவற்றை உள்ளடக்கியுள்ளது. இப் பிரிவு 50 கிராம அலுவலர் பிரிவுகளாகப் பிரிக்கப்பட்டுள்ளன.

இப் பிரிவின் பரப்பளவு 78 சதுர கிலோமீட்டர் ஆகும்.

## இவற்றையும் பார்க்கவும்
* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## குறிப்புகள்


## வெளியிணைப்புகள்
* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்
ஊர்காவற்றுறை பிரதேச செயலாளர் பிரிவு

**ஊர்காவற்றுறை பிரதேச செயலாளர் பிரிவு** அல்லது **தீவுப்பகுதி வடக்கு பிரதேச செயலாளர் பிரிவு** இலங்கையின் வடபகுதியில் அமைந்துள்ள யாழ்ப்பாண மாவட்டத்தில் உள்ளது. இப் பிரிவு யாழ்ப்பாணக் குடாநாட்டுக்கு மேற்குத் திசையில் உள்ள தீவுக் கூட்டங்களில், அனலைதீவு, எழுவைதீவு, பருத்தித்தீவு, காரைநகர், வேலணைத்தீவின் வடக்குப் பகுதி ஆகியவற்றை உள்ளடக்கியுள்ளது. இப் பிரிவு 24 கிராம அலுவலர் பிரிவுகளைக் கொண்டுள்ளது. இவற்றுள் அனலைதீவில் 2 பிரிவுகளும், எழுவைதீவில் ஒன்றும், காரைநகரில் 9 பிரிவுகளும், வேலணைத்தீவில் 12 பிரிவுகளும் உள்ளன. இதன் நிர்வாகத் தலைமையகம் ஊர்காவற்றுறையில் அமைந்துள்ளது.

இது 30 சதுர கிலோமீட்டர் பரப்பளவு கொண்டது.

## மேற்கோள்கள்

## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்
* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:யாழ்ப்பாண மாவட்டப் பிரதேச செயலாளர் பிரிவுகள்
உடுவில் பிரதேச செயலாளர் பிரிவு

**உடுவில் பிரதேச செயலாளர் பிரிவு** அல்லது **வலிகாமம் தெற்கு பிரதேச செயலாளர் பிரிவு** (*Valikamam South Divisional Secretariat*) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வலிகாமம் பிரிவில் அமைந்துள்ளது. இப் பிரிவு துணை நிர்வாக அலகுகளாக 30 கிராம அலுவலர் பிரிவுகளைக் கொண்டுள்ளது.  உடுவில், சுன்னாகம், சங்குவேலி, கந்தரோடை, ஏழாலை, புன்னாலைக்கட்டுவன், குப்பிளான், ஈவினை, இணுவில், தாவடி ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. நாற்புறமும் நிலத்தால் சூழப்பட்ட இப் பிரிவின் வடக்கில் தெல்லிப்பழை பிரதேச செயலாளர் பிரிவும், மேற்கில் சண்டிலிப்பாய் பிரதேச செயலாளர் பிரிவும், தெற்கில் நல்லூர் பிரதேச செயலாளர் பிரிவும், கிழக்கில் கோப்பாய் பிரதேச செயலாளர் பிரிவும் அமைத்துள்ளன.

இப்பிரிவு 30 சதுர கிலோமீட்டர் பரப்பளவைக் கொண்டது ஆகும்.

## முகவரி
வலிகாமம் தெற்கு பிரதேச செயலகம்,
உடுவில் கிழக்கு,
சுன்னாகம்,
இலங்கை

## குறிப்புகள்


## இவற்றையும் பார்க்கவும்
* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்
* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:யாழ்ப்பாண மாவட்டப் பிரதேச செயலாளர் பிரிவுகள்
பகுப்பு:இணுவில்
வள்ளங்களி

**வள்ளங்களி** அல்லது **வள்ளம் களி** என்பது தென்னிந்தியாவின் கேரள மாநிலத்தில் ஆண்டுதோறும் நடைபெறும் ஒரு படகுப்போட்டி ஆகும். (வள்ளம் = படகு, களி = களியாட்டம், விளையாட்டு). இது அறுவடைத் திருவிழாவான ஓணத்தின் போது நடைபெறும். சுருளன் வள்ளம், இருட்டுகுத்தி வள்ளம், ஓடி வள்ளம், வெப்பு வள்ளம் (வைப்புவள்ளம்), வடக்கந்நோடி வள்ளம், கொச்சுவள்ளம என பல வகையான வள்ளங்களுக்கு இப்போட்டிகள் நடைபெறும். எனினும் இவற்றில் சுண்டன் வள்ளம் வள்ளங்களி மிகவும் புகழ்பெற்றது.

## புகழ்பெற்ற வள்ளங்களிகள்
* நேரு கோப்பை வள்ளங்களி
* சம்பக்குளம் மூலம் வள்ளங்களி
* ஆறன்முள உத்திரட்டாதி வள்ளங்களி
* பாயிப்பாடு ஜலோத்ஸவம்
* இந்திராகாந்தி வள்ளங்களி, (எர்ணாகுளம்)

## கேரளத்தில் மற்ற வள்ளங்களிகள்
* ஆலப்புழா சுற்றுலா வளர்ச்சிக் கழக வள்ளம் களி, ஆலப்புழா
* ராஜீவ் காந்தி வள்ளங்களி
* நீராட்டுபுறம் பம்ப வள்ளங்களி
* குமரகம் வள்ளங்களி
* கருவாற்ற வள்ளங்களி
* கவணாற்றிங்கரை வள்ளங்களி
* குமரகம் அர்ப்பூக்கரை வனிதா ஜலமேளா
* கோட்டயம் மகாத்மா வள்ளம் களி
* தாழத்தங்காடி வள்ளங்களி, கோட்டயம்
* கோட்டப்புறம் வள்ளங்களி
* கொடுங்கல்லூர் - குமாரனாசான் ஸ்மாரக வள்ளங்களி

பகுப்பு:கேரளம்
பகுப்பு:படகு
பகுப்பு:கேரளத்தில் நடக்கும் படகுப் போட்டிகள்
கோப்பாய் பிரதேச செயலாளர் பிரிவு

**கோப்பாய் பிரதேச செயலாளர் பிரிவு** அல்லது **வலிகாமம் கிழக்கு பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 31 கிராம அலுவலர் பிரிவுகளைக் கொண்டுள்ளது. அச்சுவேலி, ஆவரங்கால், இடைக்காடு, இருபாலை, கல்வியங்காடு, கோப்பாய், நவக்கிரி, நீர்வேலி, பத்தமேனி, புத்தூர், சிறுப்பிட்டி, தம்பாலை, கதிரிப்பாய், ஊரெழு, உரும்பிராய், வளலாய், வாதரவத்தை  ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இந்தியப் பெருங்கடல் இதன் வடக்கு எல்லையாக உள்ளது. மேற்கில் தெல்லிப்பழை, உடுவில், நல்லூர் ஆகிய பிரதேச செயலாளர் பிரிவுகளும், தெற்கில் நல்லூர் பிரதேச செயலாளர் பிரிவும், கிழக்கில் சாவகச்சேரி பிரதேச செயலாளர் பிரிவுடன் தொண்டைமானாறு நீரேரி, உப்பாறு நீரேரி என்பனவும் உள்ளன.

இதன் பரப்பளவு 102 சதுர கிலோமீட்டர் ஆகும்.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்
* கோப்பாய் பிரதேச செயலகம் 
* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:யாழ்ப்பாண மாவட்டப் பிரதேச செயலாளர் பிரிவுகள்
நோய்களை வகைப்படுத்தல்

நோய்கள் மனித வாழ்வின் நிலையான ஒர் அம்சம்.  நோய்கள் பல வகைப்படும்.  இவற்றை மருத்துவர்களோ அல்லது துறைசார் வல்லுனர்களோ வகைப்படுத்துவதே பொருந்தும்.  எனினும் நோய்கள் பற்றி பொது மக்கள் பல தகவல்களை தம்மிடம் கொண்டுள்ளனர்.  மேலும் பல தரப்பட்ட மருத்துவ வழிமுறைகள் உலகில் உண்டு.  எனவே நோய்களை திறந்த முறையில் பல ஊற்றுக்களில் இருந்தும் தகவல்களை உள்வாங்கி வகைப்படுத்தும் முறை இன்று பல முனைகளில் மேற்கொள்ளப்படுகின்றது.

தமிழ் விக்கிபீடியாவில் தமிழில் நோய்கள் பற்றி தகவல்களை சேகரிப்பது, உறுதிப்படுத்துவது தற்போது தொடங்கப்பட்டுள்ளது.  இதில் நோய்களை வகைப்படுத்தல் ஒரு அவசியமான பங்கு வகிக்கின்றது.

## இவற்றையும் பார்க்க
* நோய்
* நோய்கள் பட்டியல்

## மேற்கோள்கள்


## External Links
* http://www.who.int/classifications/apps/icd/icd10online/

பகுப்பு:நோய்கள்
ஈழமக்கள் புரட்சிகர விடுதலை முன்னணி

right|frame|ஈழமக்கள் புரட்சிகர விடுதலை முன்னணி

**ஈழமக்கள் புரட்சிகர விடுதலை முன்னணி** (Eelam People's Revolutionary Liberation Front - EPRLF) ஈழ இயக்கங்களில் ஒன்றாக ஆயுதப் போராட்டத்தில் ஈடுபட்ட ஒரு இயக்கமாகும். இதன் தோற்றுவிப்பாளரும் தலைவரும் செயலாளர் நாயகம் க பத்மநாபா என்பவர் ஆவார். இவ்வியக்கம், தமிழீழ விடுதலைப் புலிகள் இயக்கத்தால் கலைக்கும் படி தடைசெய்யப்பட்டு, மீண்டும் இந்திய இலங்கை ஒப்பந்தத்துக்குப் பின்னர் இந்திய அமைதி காக்கும் படையுடன் வந்து மீண்டும் இந்திய இராணுவத்தின் உதவியுடன் புலிகளுக்கு எதிராக இயங்கியது. இந்திய-இலங்கை ஒப்பந்த அடிப்படையில் அமைக்கப்பட்ட வட-கிழக்கு மாகாண சபையில் இந்த இயக்கம் முதன்மையானதாக இயங்கியது அல்லது இந்தியாவால் முக்கியத்துவம் கொடுக்கப்பட்டது. இந்திய இராணுவத்தினரால் உருவாக்கப்பட்ட வடக்கு கிழக்கு மாகாண சபையின் முதலமைச்சராக  அ. வரதராஜ பெருமாள் ஆக்கப்பட்டார். இவர் பெயரளவிலான ஒரு முதலமைச்சராக மட்டுமே இருந்தாரே தவிர, முதலமைச்சர்  எனும் வகையிலான செயல்பாடுகள் எதுவும் நடைபெறவில்லை. ஏறக்குறைய ஓராண்டு காலம் இந்த இயக்கம் வட-கிழக்கு நிர்வாகத்தில் இந்திய இராணுவ முகாம்கள் உள்ள பகுதிகளில் செல்வாக்கு கொண்டிருந்தது. இந்திய இராணுவம் வெளியேறியவுடன் இந்த இயக்கத்தின் முகாம்களும் மறைந்தன. இயக்க உறுப்பினர்களில் அதிகமானோர் இந்தியாவுக்கும் மற்றும் ஏனைய நாடுகளுக்கும் புலம் பெயர்ந்தனர். மிகுதியானோர் இந்திய-இலங்கை ஒருங்கிணைவின் படி இலங்கை அரசாங்கத்துடன் இணைந்து செயல்படத் தொடங்கினர்.

2001 ஆம் ஆண்டு முதல் இக்கட்சியின் சுரேஷ் அணி என அழைக்கப்படும் குழுவினர் தமிழ் தேசிய கூட்டமைப்பில் இணைந்து செயற்படுகின்றனர்.

இவ்வியக்கத்தினைச் சேர்ந்தவரானா புஸ்பராஜா எழுதிய *[[ஈழப் போராட்டத்தில் எனது சாட்சியம்]]* என்ற நூல் ஈழப் போராட்ட வரலாற்றின் குறிப்பிடத்தக்க ஆவணப் பதிவாக கருதப்படுகிறது.

## வெளி இணைப்புகள்
* ஈழமக்கள் புரட்சிகர விடுதலை முன்னணி  - பத்நாப அணி

## மேற்கோள்கள்

பகுப்பு:ஈழ இயக்கங்கள்
பகுப்பு:இலங்கைத் தமிழ்த் தேசிய அரசியல் கட்சிகள்
பகுப்பு:ஈழமக்கள் புரட்சிகர விடுதலை முன்னணி
பகுப்பு:1980இல் நிறுவப்பட்ட அரசியல் கட்சிகள்
பகுப்பு:இந்திய அமைதிப் படை
நல்லூர் பிரதேச செயலாளர் பிரிவு

**நல்லூர் பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 40 கிராம அலுவலர் பிரிவுகளைக் கொண்டுள்ளது. அரியாலை, கந்தர்மடம், கொக்குவில், கோண்டாவில், நல்லூர், திருநெல்வேலி, வண்ணார்பண்ணை ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப் பிரிவின் தெற்குப் பகுதியில் யாழ்ப்பாண மாநகரமும் நீரேரியும் அமைந்திருக்கின்றன. வடக்கு எல்லையில் உடுவில் பிரதேச செயலாளர் பிரிவு உள்ளது. மேற்கில் சண்டிலிப்பாய், யாழ்ப்பாணம் ஆகிய பிரதேச செயலாளர் பிரிவுகளும், கிழக்கில் கோப்பாய் பிரதேச செயலாளர் பிரிவும் உள்ளன.

இது 38 சதுர கிலோமீட்டர் பரப்பளவைக் கொண்டது.

## இவற்றையும் பார்க்கவும்
*  பிரதேச செயலாளர் பிரிவுகளின் பட்டியல் - வட மாகாணம், இலங்கை
*  இலங்கையின் பிரதேச செயலகங்கள்

## குறிப்புகள்


## வெளியிணைப்புகள்
* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்
எக்டேர்

**எக்டேர்** அல்லது **எக்டயார்** (*hectare*, **ha**) என்பது பரப்பளவின் ஓர் அலகாகும். 10,000 சதுரமீட்டருக்கு அல்லது ஒரு சதுர எக்டோமீட்டருக்கு இணையானதாகும். இது பொதுவாக பெரு நிலங்களை அளவிடப் பயன்படுத்தப்படுகிறது. 100 மீட்டர் சதுரப் பரப்பு ஒரு எக்டேர் ஆகும்.

## மாற்றீடுகள்
*ஒரு ஹெக்டேர் என்பது பின்வருவனவற்றிற்கு இணையானது:*
### மெட்ரிக்
* 10,000 சதுர மீட்டர்கள்
* 0.01 சதுர கிலோமீட்டர்
* 1 சதுர எக்டோமீட்டர் = 100 மீ × 100 மீ
* 10 decares
* 100 ares
* 10,000 centiares

### ஆங்கில அலகுகள்
* 2.4710538 அனைத்துலக ஏக்கர்கள்
* 2.4710439 U.S. survey acre
* 107,639 சதுர அடி
* 0.00386102 சதுர மைல்கள்

### வேறு
* 15 mū (சீன அலகு)
* 0.15 qǐng (சீன அலகு)
* 10 டுனாம் (மத்திய கிழக்கு)
* 10 stremmata (கிரேக்கம்)
* 6.25 rai (தாய்லாந்து)
* ≈ 1.008 chō (யப்பானிய அலகு)

## வெளி இணைப்புகள்

* Official SI website: Table 6. Non-SI units accepted for use with the International System of Units 

பகுப்பு:பரப்பளவு அலகுகள்
சண்டிலிப்பாய் பிரதேச செயலாளர் பிரிவு

**சண்டிலிப்பாய் பிரதேச செயலாளர் பிரிவு** அல்லது **வலிகாமம் தென்மேற்கு பிரதேச செயலாளர் பிரிவு** (Valikamam South-West Divisional Secretariat) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 28 கிராம அலுவலர் பிரிவுகளைக் கொண்டுள்ளது. ஆனைக்கோட்டை, இளவாலை, மானிப்பாய், மாரீசன்கூடல், மாசியப்பிட்டி, மாதகல், முள்ளானை, நவாலி, பண்டத்தரிப்பு, பெரியவிளான், பிரான்பத்தை, சண்டிலிப்பாய், சாவற்காடு, சில்லாலை, சுதுமலை, உயரப்புலம், வடலியடைப்பு  ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. வடக்குத் தெற்காகக் குடாநாட்டின் வடக்கு, தெற்கு எல்லைகளைத் தொட்டு நிற்கின்ற இப்பிரிவின் வடக்கு எல்லையில் இந்தியப் பெருங்கடலும், தெற்கு எல்லையில் யாழ்ப்பாண நீரேரியும் உள்ளன. கிழக்கில் தெல்லிப்பழை, உடுவில், நல்லூர் ஆகிய பிரதேச செயலாளர் பிரிவுகளும், மேற்கில் சங்கானை பிரதேச செயலாளர் பிரிவும் உள்ளன. இதன் நிர்வாகத் தலைமையகம் சண்டிலிப்பாயில் அமைக்கப்பட்டுள்ளது.

இப் பிரிவின் பரப்பளவு 45 சதுர கிலோமீட்டர் ஆகும்.

## குறிப்புகள்


## இவற்றையும் பார்க்கவும்
* வலிகாமம் தென்மேற்கு பிரதேச சபை (தேர்தல் முடிவுகள் உட்பட)
* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்
* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:யாழ்ப்பாண மாவட்டப் பிரதேச செயலாளர் பிரிவுகள்
தெல்லிப்பழை பிரதேச செயலாளர் பிரிவு

**தெல்லிப்பழை பிரதேச செயலாளர் பிரிவு** அல்லது **வலிகாமம் வடக்கு பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 45 கிராம அலுவலர் பிரிவுகளைக் கொண்டுள்ளது.

இந்தியப் பெருங்கடல் இதன் வடக்கு எல்லையாக உள்ளது. மேற்கில் சண்டிலிப்பாய் பிரதேச செயலாளர் பிரிவும், தெற்கில் உடுவில் பிரதேச செயலாளர் பிரிவும், கிழக்கில் கோப்பாய் பிரதேச செயலாளர் பிரிவும் உள்ளன. இதன் நிர்வாகத் தலைமையகம் தெல்லிப்பழையில் அமைந்துள்ளது.

இதன் பரப்பளவு 57 சதுர கிலோமீட்டர் ஆகும்.

## இப்பிரிவில் அடங்கும் ஊர்கள்
*தெல்லிப்பழை
*இளவாலை
*நகுலேஸ்வரம்
*காங்கேசன்துறை
*கொல்லங்கலட்டி
*வித்தகபுரம்
*பன்னாலை
*அளவெட்டி
*துர்க்காபுரம்
*கணேஸ்வரம்
*மாவிட்டபுரம்
*தந்தை செல்வாபுரம்
*மல்லாகம்
*வீமன்காமம்
*தையிட்டி
*வறுத்தலைவிளான்
*கட்டுவன்
*மயிலிட்டி
*வயாவிளான்
*பலாலி
*குரும்பசிட்டி
*கருகம்பனை

## குறிப்புகள்


## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்
தென்மராட்சி பிரதேச செயலாளர் பிரிவு

**சாவகச்சேரி பிரதேச செயலாளர் பிரிவு** அல்லது **தென்மராட்சி பிரதேச செயலாளர் பிரிவு** (Thenmaradchi Divisional Secretariat) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் தென்மராட்சிப் பிரிவில் அமைந்துள்ளது. இப் பிரிவு துணை நிர்வாக அலகுகளாக 60 கிராம அலுவலர் பிரிவுகளைக் கொண்டுள்ளது. அல்லாரை, கொடிகாமம், சாவகச்சேரி, வரணி, தாவளை, இயற்றாலை, குடமியன், நாவற்காடு, இடைக்குறிச்சி, மந்துவில், எழுதுமட்டுவாள், கச்சாய், கைதடி, நுணாவில், சந்திரபுரம்,  கல்வயல், கரம்பகம், கரம்பைக்குறிச்சி, கெற்பெலி, கோவிலாக்கண்டி, மீசாலை, மட்டுவில், நுணாவில், மறவன்புலவு, மிருசுவில், நாவற்குழி, பாலாவி, இராமாவில், சங்கத்தானை, சரசாலை, தனங்கிளப்பு, உசன், வெள்ளாம்போக்கட்டி, விடத்தல்பளை ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. மேற்கு, தெற்கு எல்லைகளில் நீரேரிகளும், கிழக்கில் கிளிநொச்சி மாவட்டமும், நீரேரியும், வடக்கில்  நல்லூர் பிரதேச செயலாளர் பிரிவும், கிழக்கில் கோப்பாய், கரவெட்டி ஆகிய பிரதேச செயலாளர் பிரிவுகளும் உள்ளன.

இப்பிரிவு 221 சதுர கிலோமீட்டர் பரப்பளவு கொண்டது.

## இன ரீதியான சனத்தொகை

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவு இலங்கைத் தமிழர்களைப் பெரும்பான்மையாகக் கொண்டுள்ளது.

## மத ரீதியான சனத்தொகை

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவில் இந்துக்கள் பெரும்பான்மையினராக உள்ளதோடு கிறித்தவர்களும் சிறியளவில் உள்ளனர்.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:யாழ்ப்பாண மாவட்டப் பிரதேச செயலாளர் பிரிவுகள்
கரவெட்டி பிரதேச செயலாளர் பிரிவு

**கரவெட்டி பிரதேச செயலாளர் பிரிவு** அல்லது **வடமராட்சி தெற்கு-மேற்கு பிரதேச செயலாளர் பிரிவு** (*Vadamaradchi South-West Divisional Secretariat*) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வடமராட்சிப் பிரிவில் அமைந்துள்ளது. இப் பிரிவு துணை நிர்வாக அலகுகளாக 35 கிராம அலுவலர் பிரிவுகளைக் கொண்டுள்ளது. அல்வாய், அத்தாய், இமையாணன், கட்டைவேலி, கப்பூது, கரணவாய், கரவெட்டி, மாத்தோணி, நெல்லியடி, சமரபாகு, இலக்கிணாவத்தை, துன்னாலை, உடுப்பிட்டி, வல்வெட்டி, வதிரி ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. பருத்தித்துறை பிரதேச செயலாளர் பிரிவு இதன் வடக்கு எல்லையாக உள்ளது. கிழக்கில் பருத்தித்துறை, மருதங்கேணி ஆகிய பிரதேச செயலாளர் பிரிவுகளும், தெற்கில் சாவகச்சேரி பிரதேச செயலாளர் பிரிவும், கிழக்கில் கோப்பாய் பிரதேச செயலாளர் பிரிவுடன் தொண்டைமானாறு நீரேரியும் எல்லைகளாக உள்ளன.

இதன் மொத்தப் பரப்பளவு 88 சதுர கிலோமீட்டர் ஆகும்.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்
சங்கானை பிரதேச செயலாளர் பிரிவு

**சங்கானை பிரதேச செயலாளர் பிரிவு** அல்லது **வலிகாமம் மேற்கு பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 25 கிராம அலுவலர் பிரிவுகளைக் கொண்டுள்ளது. அவை வட்டுக்கோட்டை வடக்கு, வட்டுக்கோட்டை கிழக்கு, வட்டுக்கோட்டை தெற்கு, வட்டுக்கோட்டை தென்மேற்கு, வட்டுக்கோட்டை மேற்கு, அராலி வடக்கு, அராலி கிழக்கு, அராலி தெற்கு, அராலி மேற்கு, அராலி மத்தி, சங்கரத்தை, தொல்புரம் கிழக்கு, தொல்புரம் மேற்கு, பொன்னாலை, மூளாய், பண்ணாகம், பனிப்புலம், சித்தங்கேணி, சுழிபுரம் கிழக்கு, சுழிபுரம் மேற்கு, சுழிபுரம் மத்தி, சங்கானை கிழக்கு, சங்கானை தெற்கு, சங்கானை மேற்கு, சங்கானை மத்தி என்பனவாகும்.இங்குள்ள முக்கிய ஊர்கள் அராலி, சங்கானை, சுழிபுரம், மூளாய், பண்ணாகம், பனிப்புலம், பொன்னாலை, சங்கரத்தை, சித்தங்கேணி, தொல்புரம், வட்டுக்கோட்டை என்பனவாகும். இப்பிரிவு குடாநாட்டில் வடமேற்குக் கரையோரத்தில் அமைந்துள்ளது. இந்தியப் பெருங்கடல் இதன் மேற்கு, தெற்கு எல்லைகளாக உள்ளது. வடக்கிலும், கிழக்கிலும் மட்டுமே நிலப்பகுதி எல்லைகளையுடைய இப்பிரிவு சண்டிலிப்பாய் பிரதேச செயலாளர் பிரிவுடன் மட்டுமே பொதுவான எல்லையைக் கொண்டுள்ளது. இதன் நிர்வாகத் தலைமை அலுவலகம் சங்கானையில் அமைந்துள்ளது.

2012ம் ஆண்டு சனத்தொகைக் கணக்கெடுப்பின் படி இங்கு 46,343 பேர் வசிக்கின்றனர். இது 44 சதுர கிலோமீட்டர் பரப்பளவைக் கொண்டது ஆகும்.

## இன ரீதியான சனத்தொகை

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவு இலங்கைத் தமிழர்களைப் பெரும்பான்மையாகக் கொண்டுள்ளது.

## மத ரீதியான சனத்தொகை

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவில் இந்துக்கள் பெரும்பான்மையினராக உள்ளதோடு கிறித்தவர்களும் சிறியளவில் உள்ளனர்.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:யாழ்ப்பாண மாவட்டப் பிரதேச செயலாளர் பிரிவுகள்
பருத்தித்துறை பிரதேச செயலாளர் பிரிவு

**பருத்தித்துறை பிரதேச செயலாளர் பிரிவு** அல்லது **வடமராட்சி வடக்கு பிரதேச செயலாளர் பிரிவு** (*Vadamaradchi North Divisional Secretariat*) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வடமராட்சிப் பிரிவில் அமைந்துள்ளது. இப் பிரிவு துணை நிர்வாக அலகுகளாக 35 கிராம அலுவலர் பிரிவுகளைக் கொண்டுள்ளது. துன்னாலை, தும்பளை, புலோலி, மந்திகை, பருத்தித்துறை, அல்வாய், பொலிகண்டி, வல்வெட்டித்துறை, கெருடாவில், தொண்டைமானாறு, வியாபாரிமூலை, கற்கோவளம், வல்லிபுரம் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இந்தியப் பெருங்கடல் இதன் வடக்கு, கிழக்கு ஆகிய எல்லைகளில் உள்ளது. மேற்கில் தொண்டைமானாறு நீரேரியும், தெற்கில் கரவெட்டி, மருதங்கேணி ஆகிய பிரதேச செயலாளர் பிரிவுகளும் உள்ளன. இதன் நிர்வாகத் தலைமையகம் பருத்தித்துறை நகரில் அமைந்துள்ளது.

இதன் பரப்பளவு 29 சதுர கிலோமீட்டர் ஆகும்.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்
மருதங்கேணி பிரதேச செயலாளர் பிரிவு

**மருதங்கேணி பிரதேச செயலாளர் பிரிவு** அல்லது **வடமராட்சி கிழக்கு பிரதேச செயலாளர் பிரிவு** (*Vadamaradchi East Divisional Secretariat*) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வடமராட்சிப் பிரிவில் அமைந்துள்ளது. இப் பிரிவு துணை நிர்வாக அலகுகளாக 18 கிராம அலுவலர் பிரிவுகளைக் கொண்டுள்ளது. ஆழியவளை, அம்பன், செம்பியன்பற்று, சுண்டிக்குளம், குடத்தனை, மணல்காடு, மருதங்கேணி,வேம்படி முள்ளியான், நாகர்கோயில், பொக்கறுப்பு, பொற்பதி, உடுத்துறை, வெற்றிலைக்கேணி ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. ஒரு சிறு பகுதி தவிர்ந்த குடாநாட்டின் கிழக்குக் கடற்கரை முழுவதையும் தன்னுள் அடக்கியுள்ள இப் பிரிவு ஒடுங்கிய நீளமான வடிவில் அமைந்துள்ளது. இக் கிழக்கு எல்லையில் இந்தியப் பெருங்கடல் உள்ளது. மேற்கில்

ஒடுங்கிய நீரேரி இதனைச் சாவகச்சேரி பிரதேச செயலாளர் பிரிவு, கிளிநொச்சி மாவட்டம் ஆகியவற்றிலிருந்து பிரிக்கிறது. இதன் நீளம் குறைந்த வடக்கு எல்லையில் கரவெட்டி பிரதேச செயலாளர் பிரிவு உள்ளது.

இதன் பரப்பளவு 179 சதுர கிலோமீட்டர் ஆகும்.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்
1509

[thumb|100px|right| [ஆகஸ்ட் 8: கிருஷ்ணதேவராயன் விஜயநகரப் பேரரசின் மன்னனாக முடிசூடினான்.]]
**1509** (**[[ரோம எண்ணுருக்கள்|MDIX]]**) ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 2 - போர்த்துக்கலுக்கும் துருக்கிக்கும் இடையில் இந்தியாவின் தியூ என்ற இடத்தில் கடற்சமர் மூண்டது. 
* ஏப்ரல் 21 - ஏழாம் ஹென்றி மன்னனின் இறப்பை அடுத்து அவனது மன்னன் எட்டாம் ஹென்றி இங்கிலாந்தின் மன்னனாக முடிசூடினான்.
* மே 14 - அக்னடெல்லோ என்ற இடத்தில் பிரெஞ்சுப் படைகள் வெனிசியர்களைத் தோற்கடித்தனர்.
* ஆகஸ்ட் 8 - கிருஷ்ணதேவராயன் விஜயநகரப் பேரரசின் மன்னனாக முடிசூடினான்.

## நாள் அறியப்படாதவை
* அஃபோன்சோ டி அல்புகேர்க் இந்தியாவின் ஆளுநரானான்.
* கிருஷ்ணதேவராயனின் படைகள், பீஜப்பூர் சுல்தானுடன் சண்டையில் ஈடுபட்டுச் சுல்தானைக் கடுமையாகக் காயப்படுத்தி அவனைத் தோற்கடித்தனர்.

## மன்னர்கள்
* துளுவ மரபு
**வீரநரசிம்ம ராயன்: 1503-1509 
**கிருஷ்ணதேவராயன்: 1509-1529

## பிறப்புகள்
*சூலை 10 - ஜான் கால்வின், கிறித்தவ சீர்திருத்தவாதி (இ. 1564)

## 1509 நாட்காட்டி

## மேற்கோள்கள்
யாழ்ப்பாணம் பிரதேச செயலாளர் பிரிவு

**யாழ்ப்பாணம் பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநட்டின் வலிகாமப் பிரிவில் அமைந்துள்ளது. மாவட்டத் தலை நகரும், வட மாகாணத்தின் முக்கிய நகருமாகிய யாழ்ப்பாண நகரம் இப்பிரிவினுள்ளேயே அடங்கியுள்ளது. இப் பிரிவு துணை நிர்வாக அலகுகளாக 28 கிராம அலுவலர் பிரிவுகளைக் கொண்டுள்ளது. அத்தியடி, சுண்டிக்குளி, கொழும்புத்துறை, ஈச்சமோட்டை, கோட்டை, பெரியகடை, குருநகர், யாழ்ப்பாண நகரம், கொட்டடி, மருதடி, சோனகதெரு, நாவாந்துறை, நெடுங்குளம், பாசையூர், சிறாம்பியடி, சின்னக்கடை, திருநகர், வண்ணார்பண்ணையின் ஒரு பகுதி  என்பன இப் பிரதேச செயலாளர் பிரிவினுள் அடங்குகின்றன. யாழ்ப்பாணக் குடாநாட்டின் தென்மேற்குக் கரையோரமாக அமைந்துள்ள இப் பிரிவின் மேற்கு, தெற்கு எல்லைகளில் கடல் உள்ளது. வடக்கில் நல்லூர், சண்டிலிப்பாய் ஆகிய பிரதேச செயலாளர் பிரிவுகள் உள்ளன.

இதன் பரப்பளவு 17 சதுர கிலோமீட்டர் ஆகும்.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்
நெடுந்தீவு பிரதேச செயலாளர் பிரிவு

**நெடுந்தீவு பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் மேற்கில் அமைந்துள்ள ஒரு தீவை உள்ளடக்கியது. இப் பிரிவு துணை நிர்வாக அலகுகளாக 6 கிராம அலுவலர் பிரிவுகளைக் கொண்டுள்ளது. நெடுந்தீவு என்னும் ஒரு தீவு மட்டுமே இப் பிரதேச செயலாளர் பிரிவினுள் அடங்குகின்றது. இந்தியப் பெருங்கடலில் அமைந்துள்ள இத்தீவு இந்தியாவுக்கும் இலங்கைக்கும் இடையில் அமைந்துள்ளது. இலங்கைக் கரையில் இருந்து கடலுள் கூடிய தொலைவில் அமைந்துள்ள பிரதேச செயலாளர் பிரிவு இதுவேயாகும்.

இதன் பரப்பளவு 45 சதுர கிலோமீட்டர் ஆகும்.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:நெடுந்தீவு
1500கள்

**1500கள்** என்றழைக்கப்படும் பத்தாண்டு காலம் 1500ஆம் ஆண்டு துவங்கி 1509-இல் முடிவடைந்தது.

## நிகழ்வுகள்
* போத்துக்கீசர் டொன் லொரென்சோ டி அல்மெயிடா தலைமையில் இலங்கை வந்தடைந்தனர்.
* லியனார்டோ டா வின்சி மோனா லீசா ஓவியத்தை வரைந்தார்.
* தற்போதைய மெக்சிக்கோ வளைகுடாவை ஸ்பானியர்கள் அடைந்தனர்.
* போர்த்துக்கல் நாடுகாண் பயணி பேட்ரோ ஆல்வரஸ் கப்ரால் பிரேசில் நாட்டைக் கண்டுபிடித்து அதனை போர்த்துக்கலின் நாடாகா அறிவித்தார்.

## [[துளுவ மரபு|துளுவ மன்னர்கள்]]
* துளுவ நரச நாயக்கன்: 1491-1503
* வீரநரசிம்ம ராயன்: 1503-1509
* கிருஷ்ணதேவராயன்: 1509-1529

## மேற்கோள்கள்
வளபட்டணம் ஆறு

**வளப்பட்டணம் ஆறு** தென்னிந்தியாவின் கேரள மாநிலத்தில் உள்ள ஆறுகளுள் ஒன்று. இது கண்ணூர் பகுதியிலேயே மிகப்பெரிய ஆறு. வளப்பட்டம் என்ற ஊர் இவ்வாற்றின் கரையிலேயே அமைந்துள்ளது. புகழ்பெற்ற முத்தப்பன் கோயிலும் இவ்வாற்றின் கரையில் உள்ளது.

பகுப்பு:கண்ணூர் மாவட்ட ஆறுகள்
கண்டாவளை பிரதேச செயலாளர் பிரிவு

**கண்டாவளை பிரதேச செயலாளர் பிரிவு** இலங்கையின் கிளிநொச்சி மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே யாழ்ப்பாண நீரேரியின் தெற்குக் கரையோரமாக அமைந்துள்ளது. இப் பிரிவு துணை நிர்வாக அலகுகளாக 16 கிராம அலுவலர் பிரிவுகளைக் கொண்டுள்ளது. 
* குமாரபுரம்
* பரந்தன்
* உமையாள்புரம்
* ஆனையிறவு
* தட்டுவான்கொட்டி
* குரக்கன்கட்டு
* ஊரியான்
* முரசுமோட்டை
* கண்டாவளை
* பேரிக்குளம்
* கல்மடுநகர்
* தர்மபுரம்
* புளியம்பொக்கணை
* புன்னைநீராவி
* பிரனந்தனாறு ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. வடக்கு எல்லையில் யாழ்ப்பாண நீரேரியும், கிழக்கில் முல்லைத்தீவு மாவட்டமும், தெற்கிலும் மேற்கிலும் கரைச்சி பிரதேச செயலாளர் பிரிவும் உள்ளன.

இப்பிரிவு 318 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* கிளிநொச்சி மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:கிளிநொச்சி மாவட்டப் பிரதேச செயலாளர் பிரிவுகள்
ராஜாசரஸ்

***ராஜாசரஸ்*** என்பது ஒரு புலால் உண்ணும் டைனோசர் ஆகும். இது முதன் முதலில் சிக்காகோ தொல்லுயிர் அறிஞர்களான பால் செரீனோ, ஜெஃப் வில்சன் மற்றும் இந்திய நிலவியல் கழகம்(*Geological Suvery of India*) தொல்லுயிர் அறிஞர் சுரேஷ் ஸ்ரீவஸ்தவா ஆகியோரால் 2003-ஆம் ஆண்டு விவரிக்கப்பட்டது. இந்த டைனோசர் இனத்தில் புதைபடிவமாக்கப்பட்ட எலும்புகள் சுரேஷ் ஸ்ரீவஸ்தாவால் 1982-1984இல் குஜராத்தில் உள்ள கேதா மாவட்டத்தின் ராஹியோலி என்ற இடத்தில் கண்டுபிடிக்கப்பட்டது. மேலும் இதே போன்ற புதைபடிவங்கள் மத்திய பிரதேசத்தில் உள்ள ஜபல்பூரிலும் கண்டுபிடிக்கப்பட்டுள்ளன. புதைபடிமங்கள் கண்டுபிடிக்கப்பட்ட இந்த இரு இடங்களின் தூரத்தை கணக்கில் கொண்டு இந்த *ராஜாசரஸ்* டைனோசர் குஜராத்தில் நர்மதா நதிவரை பரவியிருந்திருக்கலாம் என யூகிக்கப்படுகிறது.

*ராஜாசாரஸ் நர்மதென்ஸிஸ்* என்ற பெயருக்கு *நர்மதாவின் ராஜ டைனோசர்* என்று பொருள். இந்த டைனோசர் இந்திய துணைக்கண்டம் ஆசியப் பெருநிலபரப்புடன் மோதுவதற்கு முற்பட்ட காலத்தில் இருந்த இந்திய நிலப்பரப்பில் இருந்திருக்கிறது.

## வெளி இணைப்புகள்
* http://www.gsi.gov.in/rajasaur.htm 
* http://news.nationalgeographic.com/news/2003/08/photogalleries/rajasaur/index.html
* http://www.projectexploration.org/news_080303.htm 

பகுப்பு:தொன்மாக்கள்
பூநகரி பிரதேச செயலாளர் பிரிவு

**பூநகரி பிரதேச செயலாளர் பிரிவு** இலங்கையின் கிளிநொச்சி மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே யாழ்ப்பாண நீரேரியின் தெற்குக் கரையோரம், மன்னார்க் குடாக்கடல் ஆகியவற்றை அண்டி அமைந்துள்ளது. இப் பிரிவு துணை நிர்வாக அலகுகளாக 19 கிராம அலுவலர் பிரிவுகளைக் கொண்டுள்ளது. 
* நல்லூர்
* ஆலங்கேணி
* கொல்லக்குறிச்சி
* செட்டியக்குறிச்சி
* ஞானிமடம்
* மட்டுவில்நாடு
* பள்ளிக்குடா
* பரமன்கிரி
* கௌதாரிமுனை
* ஜயபுரம்
* கரியாலைநாகபடுவான்
* பல்லவராயன்கட்டு
* முழங்காவில்
* நாச்சிக்குடா
* கிராஞ்சி
* பொன்னாவெளி
* இரணைதீவு ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. வடக்கு எல்லையில் யாழ்ப்பாண நீரேரியும், மேற்கில் மன்னார்க் குடாக்கடலும், கிழக்கில் கரைச்சி பிரதேச செயலாளர் பிரிவும், தெற்கில் மன்னார் மாவட்டமும் உள்ளன.

இப்பிரிவு 439 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* கிளிநொச்சி மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:கிளிநொச்சி மாவட்டப் பிரதேச செயலாளர் பிரிவுகள்
துணுக்காய் பிரதேச செயலாளர் பிரிவு

**துணுக்காய் பிரதேச செயலாளர் பிரிவு** இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது. ஆலங்குளம், அமைதிபுரம், அம்பலப்பெருமாள்குளம், அனிஞ்சியன்குளம், ஐயங்கன்குளம், கல்விளான், கோட்டைகட்டியகுளம், மல்லாவி, பழையமுறிகண்டி, பாரதிநகர், புகழேந்திநகர், புத்துவெட்டுவான், தெண்ணியான்குளம், தேராங்கண்டல், திருநகர், துணுக்காய், உயிலங்குளம், யோகபுரம் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டமும்; மேற்கில் கிளிநொச்சி மாவட்டமும், மன்னார் மாவட்டமும்; தெற்கிலும், கிழக்கின் ஒரு பகுதியிலும் மாந்தை கிழக்கு பிரதேச செயலாளர் பிரிவும், கிழக்கின் எஞ்சிய பகுதியில்  ஒட்டுசுட்டான் பிரதேச செயலாளர் பிரிவும் எல்லைகளாக உள்ளன.

இப்பிரிவு 329 சதுர கிலோமீட்டர் பரப்பளவு கொண்டது.

## இங்குள்ள கிராமசேவையாளர் பிரிவுகள்
இது முழுமையான பட்டியல் அல்ல.
*பாரதிநகர்
புகழேந்திநகர்
முல்/16 - துணுக்காய்
முல்/17 - கல்விளான்
முல்/18
முல்/19
முல்/20
முல்/21
முல்/22
முல்/23
முல்/24
முல்/25
முல்/26
முல்/27
முல்/28
முல்/29
முல்/30
முல்/31 - அணிஞ்சியன்குளம்
முல்/32
முல்/33
முல்/34
முல்/35 - கோட்டைகட்டியகுளம்

## மேற்கோள்கள்

## இவற்றையும் பார்க்கவும்
* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளி இணைப்புகள்
* முல்லைத்தீவு மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:முல்லைத்தீவு மாவட்டப் பிரதேச செயலாளர் பிரிவுகள்
கரைச்சி பிரதேச செயலாளர் பிரிவு

**கரைச்சி பிரதேச செயலாளர் பிரிவு** இலங்கையின் கிளிநொச்சி மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கில் யாழ்ப்பாண நீரேரியின் தென்கரையில் அமைந்துள்ளது. இப் பிரிவு துணை நிர்வாக அலகுகளாக 44 கிராம அலுவலர் பிரிவுகளைக் கொண்டுள்ளது.

* வட்டக்கச்சி
* வன்னேரிக்குளம்
* ஆனைவிழுந்தான்
* கண்ணகைபுரம்
* கந்தபுரம்
* அக்கராயன்குளம்
* கோணாவில்
* பொன்னகர்
* பாரதிபுரம்
* மலையாளபுரம்
* விவேகானந்தநகர்
* கிருஷ்ணபுரம்
* உதயநகர்
* அம்பாள்குளம்
* செல்வநகர்
* ஆனந்தபுரம்
* தொண்டமான்நகர்
* கனகாம்பிகைக்குளம்
* கிளிநொச்சி நகரம்
* மருதநகர்
* பன்னாங்கண்டி
* கனகபுரம்
* திருநகர்
* கணேசபுரம்
* ஜெயந்திநகர்
* பெரியபரந்தன்
* உருத்திரபுரம்
* சிவநகர்
* ஊற்றுப்புலம்
* புதுமுறிப்பு
* மாயவனூர்
* இராமநாதபுரம்
* மாவடியம்மான்
* பெரியகுளம்
* கல்மடுநகர்
* திருவையாறு ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. வடக்கில் யாழ்ப்பாண நீரேரி, கண்டாவளை பிரதேச செயலாளர் பிரிவு என்பனவும், கிழக்கில் கண்டாவளை பிரதேச செயலாளர் பிரிவும், தெற்கில் முல்லைத்தீவு மாவட்டமும், மேற்கில் பூநகரி பிரதேச செயலாளர் பிரிவும் உள்ளன. இப்பிரிவு 358 சதுர கிலோமீட்டர் பரப்பளவு கொண்டது.

கரைச்சி என்ற பெயரில் தற்போது எந்த ஒரு ஊரும் இல்லை. ஒரு நிர்வாகப் பிரிவு மட்டுமே. இது முன்னர் யாழ்ப்பாண மாவட்டத்தின் ஒரு பிரிவாக இருந்து, பின்னர் 1980களில் கிளிநொச்சி மாவட்டம் பிரிக்கப்பட்டதில் அதனுடன் இணைக்கப்பட்டது.

கரைச்சி என்பது *கரை* (கடல், ஏரி போன்றவற்றின் கரையோரப் பகுதி) என்ற சொல்லில் இருந்து பிறந்திருப்பதாகக் கருதப்படுகிறது.

## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்
* கிளிநொச்சி மாவட்ட நிர்வாகப் பிரிவுகளைக் காட்டும் நிலப்படம்
* வட்டக்கச்சி நட்பு வட்டம் 


பகுப்பு:கிளிநொச்சி மாவட்டப் பிரதேச செயலாளர் பிரிவுகள்
மகாகாலா (டைனோசர்)

***மகாகாலா*** என்பது மங்கோலியாவின் ஓம்னோகோவி பகுதியில் வாழந்த ஒரு டைனோசர் இனம் ஆகும். பௌத்த தர்மபாலரான மகாகாலனின் பெயரைக் கொண்டே இந்த டைனோசருக்கு இப்பெயர் இடப்பட்டது. இது சுமார் 80 மில்லியன் ஆண்டுகளுக்கு வாழந்ததாக கருதப்படுகிறது. இந்த டைனோசர் இனத்தின் அரைகுறையான எலும்புக்கூடு கோபி பாலைவனத்தில் கண்டுபிடிக்கப்பட்டுள்ளது.

மகாகாலா சிறிய அளவு உடலுடைய டைனோசர் ஆகும். இதன் நீளம் சுமார் 70 செ.மீ அல்லது 29 அங்குலம் ஆகும். இதை அடிப்படையாக்கொண்டு, பூமியில் பறவைகள் தோன்றுவதற்கு முன்னரே சிறிய அளவுத்தன்மை தோன்றியிருக்கக்கூடும் என யூக்கித்துள்ளனர்.

## வெளி இணைப்புகள்
*HTML version of "A Basal Dromaeosaurid and Size Evolution Preceding Avian Flight"

பகுப்பு:ஊர்வன
பகுப்பு:தொன்மாக்கள்
மாந்தை கிழக்கு பிரதேச செயலாளர் பிரிவு

**மாந்தை கிழக்கு பிரதேச செயலாளர் பிரிவு** அல்லது **பாண்டியன்குளம் பிரதேச செயலாளர் பிரிவு** இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 15 கிராம அலுவலர் பிரிவுகளைக் கொண்டுள்ளது. அம்பாள்புரம், கரும்புள்ளியன், கொல்லவிளாங்குளம், மூன்றுமுறிப்பு, நட்டாங்கண்டல், ஒட்டறுத்தகுளம், பாலிநகர், பாண்டியன்குளம், பொன்னகர், பூவரசங்குளம், செல்வபுரம், சிரட்டிகுளம், சிவபுரம், வன்னிவிளாங்குளம், விநாயகபுரம் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் துணுக்காய் பிரதேச செயலாளர் பிரிவும், மேற்கில் மன்னார் மாவட்டமும், தெற்கில் மன்னார், வவுனியா மாவட்டங்களும், கிழக்கில் வவுனியா மாவட்டமும்  ஒட்டுசுட்டான் பிரதேச செயலாளர் பிரிவும் எல்லைகளாக உள்ளன.

இப்பிரிவு 490 சதுர கிலோமீட்டர் பரப்பளவு கொண்டது.

## இவற்றையும் பார்க்கவும்
* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## மேற்கோள்கள்


## வெளியிணைப்புகள்
* முல்லைத்தீவு மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:முல்லைத்தீவு மாவட்டப் பிரதேச செயலாளர் பிரிவுகள்
புதுக்குடியிருப்பு பிரதேச செயலாளர் பிரிவு

**புதுக்குடியிருப்பு பிரதேச செயலாளர் பிரிவு** இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 19 கிராம அலுவலர் பிரிவுகளைக் கொண்டுள்ளது. ஆனந்தபுரம், இரணைப்பாலை, கோம்பாவில், மல்லிகைத்தீவு, மாணிக்கபுரம், புதுக்குடியிருப்பு மேற்கு, புதுக்குடியிருப்பு கிழக்கு, மண்ணாங்கண்டல், மந்துவில், சிவநகர், சுதந்திரபுரம், தேராவில், தேவிபுரம், உடையார்கட்டு வடக்கு, உடையார்கட்டு தெற்கு, வள்ளிபுனம், வள்ளுவர்புரம், விசுவமடு கிழக்கு, விசுவமடு மேற்கு ஆகிய கிராம அலுவலர் பிரிவுகள் இப்பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டமும்; மேற்கிலும், தெற்கிலும் ஒட்டுசுட்டான் பிரதேச செயலாளர் பிரிவும்; கிழக்கில் கரைதுறைப்பற்று பிரதேச செயலாளர் பிரிவும் எல்லைகளாக உள்ளன.

இப்பிரிவு 1009 சதுர கிலோமீட்டர் பரப்பளவு கொண்டது.

## குறிப்புகள்


## இவற்றையும் பார்க்கவும்
* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்
* முல்லைத்தீவு மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:முல்லைத்தீவு மாவட்டப் பிரதேச செயலாளர் பிரிவுகள்
ஒட்டுசுட்டான் பிரதேச செயலாளர் பிரிவு

**ஒட்டுசுட்டான் பிரதேச செயலாளர் பிரிவு** இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 27 கிராம அலுவலர் பிரிவுகளைக் கொண்டுள்ளது. அம்பகாமம், இந்துபுரம், கற்சிலைமடு, கனகரத்தினபுரம், கணேசபுரம், கருவேலங்கண்டல், கதலியார்சமலங்குளம், கூழாமுறிப்பு, மணவாளன்பட்டமுறிப்பு, மாங்குளம், முத்தையன்கட்டுக்குளம், முத்துவிநாயகபுரம், ஒட்டுசுட்டான், ஒலுமடு, ஒதியமலை, பழம்பாசி, பண்டாரவன்னி, பனிக்கன்குளம், பேராறு, பெரிய இத்திமடு, பெரியகுளம், புளியங்குளம், தச்சடம்பன், தட்டயமலை, தண்டுவான், திருமுறிகண்டி, வித்தியாபுரம் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டம், புதுக்குடியிருப்பு பிரதேச செயலாளர் பிரிவு என்பனவும்; மேற்கில் துணுக்காய் பிரதேச செயலாளர் பிரிவு, மாந்தை கிழக்கு பிரதேச செயலாளர் பிரிவு என்பனவும்; தெற்கில் வவுனியா மாவட்டமும், கிழக்கில் கரைதுறைப்பற்று பிரதேச செயலாளர் பிரிவும், புதுக்குடியிருப்பு பிரதேச செயலாளர் பிரிவும் எல்லைகளாக உள்ளன.

இப்பிரிவு --- சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* முல்லைத்தீவு மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:முல்லைத்தீவு
பகுப்பு:முல்லைத்தீவு மாவட்டப் பிரதேச செயலாளர் பிரிவுகள்
கரைதுறைப்பற்று பிரதேச செயலாளர் பிரிவு

**கரைதுறைப்பற்று பிரதேச செயலாளர் பிரிவு** இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 46 கிராம அலுவலர் பிரிவுகளைக் கொண்டுள்ளது. முள்ளிவாய்க்கால், அளம்பில், அம்பலவன்பொக்கணை, செம்மலை, கள்ளப்பாடு, கணுக்கேணி, கருநாட்டுக்கேணி, கள்ளிக்காடு, கேப்பாப்புலவு, கொக்கிளாய், கொக்குத்தொடுவாய், கோவில்குடியிருப்பு, குமாரபுரம், குமுழமுனை, மாமூலை, மணல்குடியிருப்பு, மதவாளசிங்கன்குளம், முல்லைத்தீவு, முள்ளியவளை, நீராவிப்பிட்டி, புதரிக்குடா, செல்வபுரம், சிலாவத்தை, தண்ணிமுறிப்பு, தண்ணீரூற்று, உப்புமாவெளி, வண்ணான்குளம், வற்றாப்பளை ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டமும்; மேற்கில் ஒட்டுசுட்டான் பிரதேச செயலாளர் பிரிவு, புதுக்குடியிருப்பு பிரதேச செயலாளர் பிரிவு என்பவற்றோடு வவுனியா மாவட்டமும்; தெற்கில் திருகோணமலை மாவட்டமும்; கிழக்கில் இந்தியப் பெருங்கடலும் எல்லைகளாக உள்ளன.

இப்பிரிவு 789 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* முல்லைத்தீவு மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:முல்லைத்தீவு மாவட்டப் பிரதேச செயலாளர் பிரிவுகள்
கிளிநொச்சி மாவட்டத்தில் உள்ள ஊர்களின் பட்டியல்

[right|thumb|300px| [இலங்கையிலுள்ள 25 மாவட்டப் பிரிவுகள். கிளிநொச்சி மாவட்டம் செந்நிறத்தில் காட்டப்பட்டுள்ளது]]
இலங்கை, கிளிநொச்சி மாவட்டத்தில் உள்ள ஊர்கள், மற்றும் நகரங்களின் பட்டியல் இங்கு இடப்படுகிறது.

# அக்கராயன்குளம்
# அம்பாள்குளம்
# அறிவியல் நகர்
# அல்லிப்பளை
# ஆலங்கேணி
# ஆனந்தபுரம்
# ஆனையிறவு
# ஆனைவிழுந்தான்குளம்
# இயக்கச்சி
# இராமநாதபுரம்
# உதயநகர்
# உமையாள்புரம்
# உருத்திரபுரம்
# ஊர்வணிகன்பற்று
# ஊரியான்
# எழுதுமட்டுவாள்
# கண்டாவளை
# கண்ணகிபுரம்
# கணேசபுரம்
# கல்முனை
# கல்மடுநகர்
# கௌதாரிமுனை
# கனகபுரம்
# கிராஞ்சி
# கிளாலி
# கிளிநொச்சி
# குஞ்சுக்குளம்
# குமரபுரம்
# குமாரசாமிபுரம்
# கோணாவில்
# கோரக்கன்கட்டு
# கோவில்வயல்
# சங்குப்பிட்டி
# சுன்னாவில்
# செட்டியார் குறிச்சி
# செம்மண்குண்டு
# சோரன்பற்று
# தட்டுவன்கொட்டி
# தர்மக்கேணி
# தருமபுரம்
# திருநகர்
# திருவையாறு
# நல்லூர்
# நாகதேவன்துறை
# நாச்சியன்குடா
# நாவலடி
# பச்சிலைப்பள்ளி
# பரந்தன்
# பல்லவராயன்கட்டு
# பளை
# பன்னங்கண்டி
# பாரதிபுரம்
# பாலாவி
# பிள்ளையார்காடு
# புதுமுறிப்பு
# புலோப்பளை
# புளியம்பொக்கணை
# புன்னைநீராவி
# பூநகரி
# பெரியபரந்தன்
# பேய்முனை
# பொன்னாவெளி
# மட்டுவில்நாடு
# மணியன்குளம்
# மருதநகர்
# மாசார்
# முகமாலை
# முரசுமோட்டை
# முழங்காவில்
# வட்டக்கச்சி
# வலைப்பாடு
# வன்னேரிக்குளம்
# வெட்டுக்காடு
# வேரவில்
# ஜெயந்தி நகர்
# ஸ்கந்தபுரம்
# கிருஷ்ணபுரம்
# மலையாளபுரம்
# பொன்னகர்
# தொண்டமான் நகர்
# மாயவனூர்
# முட்கொம்பன் 
#ஆரோக்கியபுரம் 
#முறிப்பு
#மயில்வாகனபுரம்       
#பரவிப்பாஞ்சான் 
#வள்ளுவர் நகர் 

## தீவுப்பகுதிகள்
# வடக்கு இரணைதீவு
# தெற்கு இரணைதீவு
# எருமைத்தீவு
# காக்கேரதீவு
# காக்கைதீவு
# பாலைதீவு

## இவற்றையும் பார்க்கவும்
* அம்பாறை மாவட்டத்தில் உள்ள ஊர்களின் பட்டியல்
* திருகோணமலை மாவட்டத்தில் உள்ள ஊர்களின் பட்டியல்
* மட்டக்களப்பு மாவட்டத்தில் உள்ள ஊர்களின் பட்டியல்
* மன்னார் மாவட்டத்தில் உள்ள ஊர்களின் பட்டியல்
* முல்லைத்தீவு மாவட்டத்தில் உள்ள ஊர்களின் பட்டியல்
* யாழ்ப்பாண மாவட்டத்தில் உள்ள ஊர்களின் பட்டியல்
* வவுனியா மாவட்டத்தில் உள்ள ஊர்களின் பட்டியல்

*
பகுப்பு:இலங்கை தொடர்பான பட்டியல்கள்
செங்கடல்

**செங்கடல்** (*Red Sea*) ஆப்பிரிக்காவுக்கும் ஆசியாவுக்கும் இடையில் இந்தியப் பெருங்கடலின் நுழைவாயிலில் அமைந்துள்ளது. செங்கடலை இந்தியப் பெருங்கடலுடன் தெற்கே பாப்-எல்-மாண்டெப் நீரிணையும் ஏடென் வளைகுடாவும் இணைக்கின்றன. வடக்கே சினாய் குடா, அக்காபா வளைகுடா, சூயெஸ் வளைகுடா ஆகியன இணைக்கின்றன.

செங்கடலின் மொத்தப் பரப்பு ஏறத்தாழ 174,000 சதுர மைல்களாகும். கிட்டத்தட்ட 1,900 கி.மீ.. நீளமும், 300 கி.மீ.. அகலமும் கொண்டது. இதன் அதிகூடிய ஆழம் 2,500 மீட்டர்கள் ஆகும்.

செங்கடலை கிரேக்க மொழியில் **Erythra thalassa** (எரித்ர தலசா) என்றும், இலத்தின் மொழியில் Mare Erythraeum (மரே எரித்ரயம்) என்றும் குறிப்பிடப்படுவதால் முன்பு இதனை எரித்ரயன் சீ (Erithreyan sea) என்று அழைப்பர்.

## மேற்கோள்கள்

## வெளியிணைப்புகள்

* Red Sea Coral Reefs 
* Red Sea Photography  
* 

பகுப்பு:கடல்கள்
ஆலங்குளம் (முல்லைத்தீவு)

*இந்தியாவில் உள்ள ஆலங்குளம் பற்றி அறிய [[ஆலங்குளம் (விருதுநகர்)]] கட்டுரையைப் பார்க்க*.


**ஆலங்குளம்** என்பது இலங்கையில் வட மாகாணத்தின்  முல்லைத்தீவு மாவட்டத்தில் துணுக்காயில் இருந்து ஏறத்தாழ 2.5 கிலோமீட்டர் தொலைவில் உள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில்  அமைந்துள்ளது. இது மாங்குளத்துக்கு மேற்கே சுமார் 20 கிலோமீட்டர் தூரத்தில் அமைந்துள்ளது.

## இவற்றையும் பார்க்கவும்
* துணுக்காய் பிரதேச செயலாளர் பிரிவு

## மேற்கோள்கள்


## வெளி இணைப்புகள்
*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
மன்னார் நகரம் பிரதேச செயலாளர் பிரிவு

**மன்னார் நகரம் பிரதேச செயலாளர் பிரிவு** இலங்கையின் மன்னார் மாவட்டத்தில் உள்ள ஒரு நிர்வாக அலகாகும். மன்னார் மாவட்டம் யாழ்ப்பாணக் குடாநாட்டுக்குத் தெற்கே வன்னியில் இலங்கைத் தீவின் மேற்குக் கரையோரம் அமைந்துள்ளது. மன்னார் நகரம் பிரதேச செயலாளர் பிரிவு துணை நிர்வாக அலகுகளாக 48 கிராம அலுவலர் பிரிவுகளைக் கொண்டுள்ளது. இப்பிரதேச செயலாளர் பிரிவில் பின்வரும் ஊர்கள் அடங்குகின்றன.

* தலைமன்னார்
* கட்டுக்காரன்குடியிருப்பு
* பேசாலை
* சிறுத்தோப்பு
* பெரியகரிசல்
* ஓலைத்தொடுவாய்
* துள்ளுக்குடியிருப்பு 
* புதுக்குடியிருப்பு
* எருக்கலம்பிட்டி
* தோட்டவெளி
* தாராபுரம்
* தாழ்வுப்பாடு
* பட்டிதோட்டம்
* எழுதூர்
* சாவற்கட்டு
* எமில் நகர்
* சின்னக்கடை
* சோனகத்தெரு
* பள்ளிமுனை
* உப்புக்குளம்
* பெரியகடை
* பனங்கட்டிக்கொட்டு
* திருக்கேதீஸ்வரம்
* நாகதாழ்வு
* புதுக்கமம்
* உயிலங்குளம்
* பரப்பாங்கண்டல்
* மாதோட்டம்
* உயிர்த்தராசன் குளம்
* பெரியநாவற்குளம்
* கள்ளிக்கட்டைக்காடு
* நீலசேனை
* வண்ணாமோட்டை

இப்பிரிவின் பெரும்பகுதி தலைமன்னார்த்தீவு ஆகும். இதன் தலைநிலப்பகுதியின் வடக்கில் கடலும், மேற்கிலும், தெற்கிலும் நானாட்டான் பிரதேச செயலாளர் பிரிவும், கிழக்கில் மாந்தை மேற்கு பிரதேச செயலாளர் பிரிவும் எல்லைகளாக உள்ளன.

இப்பிரிவு 212 சதுர கிலோமீட்டர் பரப்பளவு கொண்டது.

## குறிப்புகள்



## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* மன்னார் மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:மன்னார் மாவட்டப் பிரதேச செயலாளர் பிரிவுகள்